Levitikus 2 - Heilige Bybel [Afrikaanse Bybel 1933/1953]
Russiese Belarus Oekraïens Pools Serwiese Bulgaars Slowaaks Tsjeggiese Roemeens Aserbeidjan Armeens Albanees Sloweens Kroaties Estnies Letlands Litaus Hongaarse Finse Noorse Sweeds Yslands Griekse Hebreeus Duitse Nederlandse Deense Wallies Frans Baskies Italiaanse Spaans Guarani Jamaika Portugees Nahoeatl Kiche Q'eqchi Quechuan Nieu Seeland Maleisiese Papoea-Nieu-Guinee Turkse Hindu Goedjarati Kanarees Malabaars Marathi Tamil Teloegoe Birmaanse Chin Nepalees Filippyne Cebuano Tagalog Kambodja Kasakstan Thais Afrikaanse Xhosa Zoeloes Ndebele Sotho Amharies Wolaytta Nigeriese Ika Dinka Algerië Ooi Swahili Marokko Somaliese Sjona Madagaskar Roma Gambië Koerdiese Haities Bengaalse Oerdoe Pandjabi Arabies Persiese Indonesiese Viëtnamees Sjinees Japannese Koreaanse Engels Aramees Latyns Esperanto Koptiese Coptic
En as iemand aan die HERE 'n spysoffer bring, moet sy offer fynmeel wees; en hy moet olie daarop giet en wierook daarby voeg;
en hy moet dit na die seuns van A"ron, die priesters, bring; en die priester moet daarvan 'n handvol neem, van die fynmeel met die olie, met al die wierook wat daarby behoort; en hy moet dit as die gedenkoffer op die altaar aan die brand steek, 'n vuuroffer van lieflike geur aan die HERE.
En wat oorbly van die spysoffer, is vir A"ron en sy seuns, 'n hoogheilige deel van die vuuroffers van die HERE.
En as jy 'n spysoffer bring wat in die oond gebak is, moet dit fynmeel wees, ongesuurde koeke met olie gemeng, en ongesuurde platkoeke met olie bestryk.
En as 'n spysoffer van die bakplaat jou offer is, moet dit fynmeel wees met olie gemeng en ongesuurd.
Breek dit in stukkies en giet olie daarop: dit is 'n spysoffer.
En as 'n spysoffer uit die pan jou offer is, moet dit van fynmeel met olie berei word.
Dan moet jy die spysoffer wat daarvan berei word, aan die HERE bring: hulle moet dit na die priester aanbring, en hy moet dit na die altaar dra.
En die priester moet van die spysoffer die gedenkoffer daarvan aflig en op die altaar aan die brand steek, 'n vuuroffer van lieflike geur aan die HERE.
Geen spysoffer wat julle aan die HERE bring, mag van iets wat ingesuur is, berei word nie; want van g,,n suurdeeg of heuning mag julle vir die HERE 'n vuuroffer aan die brand steek nie.
As 'n offer van eerstelinge mag julle dit aan die HERE bring, maar op die altaar mag dit nie as lieflike geur kom nie.
En jy moet al jou spysoffers met sout berei, en jy mag die sout van die verbond van jou God by jou spysoffer nie laat ontbreek nie; by al jou offers moet jy sout bring.
En jy moet olie daarby voeg en wierook daarop strooi; 'n spysoffer is dit.
Dan moet die priester die gedenkoffer daarvan, 'n deel van die gebreekte koring en van die olie met al die wierook, aan die brand steek as 'n vuuroffer aan die HERE.